Framhlaup í Breiðamerkurjökli í byrjun júní 2009 . Sjá má hvernig Jökulsárlón á Breiðamerkursandi er dökkt á mynd frá því í fyrra , en ljóst á nýlegri vegna íss . Lónið er aðeins til hægri , rétt ofan við miðja mynd . Á eldri myndinni er skýjabreiða yfir hafinu úti fyrir ströndinni og líka suðvestur af Öræfajökli en á nýrri myndinni er nærri því heiðskírt . Veðurstofan vinnur þessar MODIS gervihnattamyndir frá NASA með aðstoð HDFLook software team .